 Osun Election: Secondus sèpàdé pẹlú Adeleke àtàwọn tó ń fapá-jánú Awọn oludije kan n fapa janu lori ètò ìdìbò abẹnu PDP típínlẹ Osun Níbi ìpàdé kan tó wáyé lolu ilé ẹgbẹ náà labuja, Secondus àti àwọn ọmọ ìgbìmò amusẹya ẹgbẹ fikún-lukun pẹlú Oludije ẹgbẹ náà fún ipò Gómìnà lỌsun, Seneto Ademola Adeleke ati àwọn ọmọ ẹgbẹ míi ti wọn n fapa janu. Adeleke lo jáwé olúborí nínú ìdìbò abẹnu ẹgbẹ náà, eyi tó waye losu keje odun yii, pẹlú ìbò 1,569, nigbati Akin Ogunbiyi n pọn lẹyin rẹ pẹlu ìbò 1,562. Ṣugbọn Ogunbiyi táko èsì ìbò náà niwájú ìgbìmò apẹtu-saawọ ẹgbẹ. Àwọn iròyin tì ẹ leè ní ìfẹ síí: Lion Chaser: Richard, ọmọ ọdún mẹẹdógún se iná tó ń lé kìnìún Ìròyìn tó tẹwa lọwọ sọ pé, ọtọtọ ní Uche Secondus se ìpàdé pẹlú àwọn ọmọ ẹgbẹ náà àti wí pé, o ṣeéṣe kí ìgbìmò alabe-sekele kan tun ṣepàdé láti tunbo wà woroko fi ṣada lórí ọrọ náà. Èèyàn mẹrin láti ọdọ Adeleke ati Ogunbiyi ni ìrètí wa wipe wọn yóò yan láti jo fọrọ jomitoro ọrọ lórí aawọ òhun. : Alaga apapọ fẹgbẹ òṣèlú Peoples Democratic Party, PDP, Ọgbẹni Uche Secondus, ti dasi aawọ tó n wáyé láàrin àwọn ọmọ ẹgbẹ PDP, lori Ìdìbò abẹnu fun ipò Gómìnà to waye laipe yi nipinlẹ Osun. 